turjo4nis/wikipedia-bn-dump-20250701 huggingface dataset:
শাহ সিরাজুল ইসলাম চৌধুরী

শাহ সিরাজুল ইসলাম চৌধুরী বাংলাদেশের রাজশাহী জেলার রাজনীতিবিদ, মুক্তিযোদ্ধা ও রাজশাহী-৪ আসনের সাবেক সংসদ সদস্য।

প্রাথমিক জীবন 
শাহ সিরাজুল ইসলাম চৌধুরী রাজশাহীতে জন্মগ্রহণ করেন।

রাজনৈতিক জীবন 
চৌধুরী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজশাহী-৪ আসন থেকে সংসদ সদস্য নির্বাচিত হন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
রাজশাহী জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
এম এ সালাম চৌধুরী

এম এ সালাম চৌধুরী

বাংলাদেশের রাজশাহী জেলার রাজনীতিবিদ ও রাজশাহী-৪ আসনের সাবেক সংসদ সদস্য।

প্রাথমিক জীবন 
এম এ সালাম চৌধুরী নওগাঁ জেলা,,নিয়ামতপুর উপজেলার চৌধুরীবাড়িতে জন্মগ্রহণ করেন।

রাজনৈতিক জীবন 
চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজশাহী-৪ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
রাজশাহী জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
আবুল হোসেন (রাজশাহীর রাজনীতিবিদ)

অধ্যাপক আবুল হোসেন বাংলাদেশের রাজশাহী জেলার রাজনীতিবিদ ও রাজশাহী-৪ আসনের সাবেক সংসদ সদস্য।

প্রাথমিক জীবন 
আবুল হোসেন রাজশাহীতে জন্মগ্রহণ করেন।

রাজনৈতিক জীবন 
আবুল হোসেন রাজশাহী জেলা জাতীয় পার্টির সভাপতি। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে রাজশাহী-৪ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে রাজশাহী-৪ আসন থেকে তিনি পরাজিত হয়েছিলেন। ২০১৮ সালের একাদশ জাতীয় সংসদ নির্বাচনে রাজশাহী-৫ আসনে জাতীয় পার্টির মনোনয়ন প্রত্যাশী ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
রাজশাহী জেলার রাজনীতিবিদ
জাতীয় পার্টির রাজনীতিবিদ
চতুর্থ জাতীয় সংসদ সদস্য
রাজশাহী জেলার ব্যক্তি
অম্বলিয়ারা রাজ্য

অম্বলিয়ারা রাজ্য, অম্বলিয়ারা, আম্বালিয়ারা, আম্বালিয়ারা বা আম্বালিয়ারা বানানও লেখা হয়ব্রিটিশ রাজ আমলে বোম্বাই প্রেসিডেন্সির মহীকাণ্ঠা এজেন্সির অধীনে একটি দেশীয় রাজ্য ছিল।

ইতিহাস 
অম্বলিয়ারা রাজ্যেকে চৌহান পরিবার শাসন করতো যা " ক্ষত্রিয় " ঠাকুর মধ্যে শ্রেণিবদ্ধ ছিল। গুজরাত রাজ্য গেজেটিয়ার্স অনুসারে, শাসকরা বর্ণ অনুসারে " সোনারা " ছিলেন এবং তাদের পরিবার সামভর ও আজমের চৌহানদের বংশোদ্ভূত দাবি করেছিল।

রাজ্য কর্তৃক একটি একক, অবিচ্ছিন্ন এক পয়সা নোট জারি করা হয়েছিল।

অম্বলিয়ারা রাজ্যটি ১৯৪৩ সালের ১০ জুলাই সংযুক্তি প্রকল্পের আওতায় বরোদা রাজ্যের সাথে একীভূত হয়েছিল অবশেষে, বড়োদা রাজ্য ১৯৪৮ সালের ১মে ইন্ডিয়ান ইউনিয়নে প্রবেশে সম্মতি জানায়। রাজ্যটি ২৬,০০০ টাকার একটি প্রভি পার্স উপভোগ করতো।

শাসক 
আম্বলিয়ারা শাসকরা ঠাকুর শ্রী মান উপাধি ধারণ করতো।

 ১৬৮৯ –১৭২৪ রূপ সিংজি
 ১৭২৪–১৭৭৩ মোগজি
 ১৭৭৩–১৭৯৬ ভালজি
 ১৭৯৬–১৮১৪ ভাথিজি (মৃত্যু ১৮১৪)
 ১৮১৪–১৮৩৮ নাথু সিংজি (জন্ম ১৭৯৯–মৃত্যু ১৮৩৮)
 ১৮৩৮–১৮৫৮ রিজেন্টস
 ১৮৫৮ –১৮৭৬ অমর সিংজি (জন্ম ১৮৩৮–মৃত্যু ১৮৭৬)
 ২৩ এপ্রিল ১৮৭৬–৭ মার্চ ১৯০৮
 ২ এপ্রিল ১৮৭৬ - ৭ মার্চ ১৯০৮ ঝালামসিংজি আমিরসিংজি (জ.১৮৬০ –মৃ. ১৯০৮)
 ৭ মার্চ ১৯০৮– ১৯৪৭ কেশরীসিংজি জালামসিংজি (জন্ম ১৮৭৭– মৃত্যু ১৯৬৩)

আরো দেখুন 

 ভারতের রাজনৈতিক সংহতকরণ

তথ্যসূত্র 

গুজরাতের দেশীয় রাজ্য
আরাবল্লী জেলা
১৯৪৩-এ ভারতে বিলুপ্ত
তপোবিজয় ঘোষ

তপোবিজয় ঘোষ (১৯৩৬ — ২৭ আগস্ট ১৯৯০ ) বিংশ শতকের শেষার্ধের বাংলার বিশিষ্ট সাহিত্যিক।

জন্ম ও শিক্ষা জীবন

তপোবিজয় ঘোষের জন্ম অধুনা বাংলাদেশের ময়মনসিংহে। পিতা ধনঞ্জয় ঘোষ। ১৯৪৭ খ্রিস্টাব্দে দেশবিভাগের পর সপরিবারে তারা ভারতে চলে আসেন এবং পশ্চিমবঙ্গের বীরভূম জেলার সিউড়িতে বসবাস শুরু করেন। তিনি রামপুরহাটের বিদ্যালয় থেকে ম্যাট্রিক, সিউড়ি কলেজ থেকে বি.এ. ও কলকাতা বিশ্ববিদ্যালয় থেকে এম.এ পাশ করেন। পরে সাহিত্যে গবেষণা করে ডক্টরেট হন। তার গবেষণার বিষয় ছিল 'উনিশ শতকের নীল আন্দোলন ও বাংলার সারস্বত সমাজ'। ছাত্রাবস্থায় মোটামুটি ১৯৫২ খ্রিস্টাব্দ হতেই তিনি কমিউনিস্ট আন্দোলনের সঙ্গে যুক্ত হন এবং বামপন্থী চিন্তাধারায় বিশ্বাসী হয়ে ওঠেন। পরে ভারতের কমিউনিস্ট পার্টি বিভক্ত হলে তিনি সি.পি.আই.(এম) পার্টির সদস্য হন।

কর্মজীবন

তিনি বর্ধমানের কাটোয়া কলেজে অধ্যাপনার মধ্য দিয়ে কর্মজীবন শুরু করেন। এরপর যোগ দেন নিজের সিউড়ি কলেজে, পরে শিবপুরের দীনবন্ধু কলেজে। কল্যাণী বিশ্ববিদ্যালয়ের বাংলা বিভাগের প্রধান হিসাবেও দায়িত্ব পালন করেছেন। শেষে রবীন্দ্রভারতী বিশ্ববিদ্যালয়েও অস্থায়ী ভাবে অধাপনা করেছেন।

সাহিত্যকর্ম

অধ্যাপনার সাথে সাহিত্যচর্চা চলতে থাকলেও ছোটগল্প দিয়ে নিয়মিত লেখালেখি শুরু করেন পাঁচের দশকের মাঝামাঝি সময়ে। তার সে সময়ের অজস্র লেখা গল্প 'স্বাধীনতা', 'পরিচয়', 'নন্দন', 'চতুষ্কোন' 'সত্যযুগ' মাসিক বাংলাদেশ' প্রভৃতি পত্রিকায় প্রকাশিত হয়। দেশের তথা রাজ্যের সমসাময়িক পরিস্থিতির উপর ও আন্দোলনের প্রেক্ষাপটে কলম ধরেছেন। তার লেখা 'এখন প্রেম', 'সামনে লড়াই' ইত্যাদি উপন্যাস নকশাল আন্দোলনের পটভূমিতেই রচিত হয়েছে এবং বেশ কয়েকটি ভাষাতেও অনূদিত হয়েছে। দেশের গণতান্ত্রিক পরিবেশ ও পরিস্থিতিতেও কলম ধরেছেন। 'গণতন্ত্র কে বাবু' গল্পটিতে সুন্দরভাবে সমকালীন উপযুক্ত প্রশ্ন  উপস্থাপিত হয়েছে। পারিবারিক ও অর্থনৈতিক কারণে ছয়ের দশকের কিছুদিন তার লেখা অবশ্য বন্ধ ছিল। পশ্চিমবঙ্গ গণতান্ত্রিক লেখক শিল্পী সংঘের অন্যতম প্রতিষ্ঠাতা-সদস্য ছিলেন তিনি। তার রচিত গ্রন্থগুলি হল:

 'রাতজাগার পালা'
 'সামনে লড়াই'
 'দহন দাহন'
 'ইতিহাসের মানুষ'
 'কালচেতনার গল্প'
 'নীল আন্দোলন ও হরিশ্চন্দ্র'
 'নীল আন্দোলন ও বাংলার বুদ্ধিজীবী'

সম্মাননা

১৯৯০ খ্রিস্টাব্দে তপোবিজয় ঘোষ তার "কালচেতনার গল্প" বইটির জন্য পশ্চিমবঙ্গ সরকারের বঙ্কিম পুরস্কার লাভ করেন।

মৃত্যু
১৯৯০ খ্রিস্টাব্দের ২৭ শে আগস্ট তপোবিজয় ঘোষ ৫৪ বছর বয়সে মৃত্যুবরণ করেন।

তথ্যসূত্র

১৯৩৬-এ জন্ম
১৯৯০-এ মৃত্যু
বীরভূম জেলার ব্যক্তি
বাঙালি সাহিত্যিক
ভারতীয় সাহিত্যিক
বঙ্কিম পুরস্কার বিজয়ী
কলকাতা বিশ্ববিদ্যালয়ের প্রাক্তন শিক্ষার্থী
ভলকান (প্রকল্পিত গ্রহ)

ভলকান (ইংরেজিঃ Vulcan ') হলো একটি ক্ষুদ্র প্রকল্পিত গ্রহ যা সূর্য ও বুধ গ্রহের মাঝের একটি কক্ষপথে পরিভ্রমণ করে বলে প্রস্তাবিত হয়। নিউটনের মহাকর্ষ সূত্র ব্যবহার করে সব গ্রহের গতিপথ সুন্দরভাবে ব্যাখ্যা করা গেলেও বুধ গ্রহের ক্ষেত্রে ব্যাতিক্রম লক্ষ করা যায়। নিউটনের সূত্রানুযায়ী এই গ্রহ সমূহের অনুসূর বিন্দু সব সময় একই হওয়ার কথা কিন্তু বুধের ক্ষেত্রে অনুসূর বিন্দুর অগ্রগমন ঘটে। ১৯ শতকের ফরাসী গণিতবিদ আরবাইন জোসেফ লা ভেরিয়ার প্রকল্পিত করেন যে বুধ গ্রহের কক্ষপথের এই বিশেষ বৈশিষ্ট্য অন্য একটি গ্রহের প্রভাবের ফল। তিনি এই গ্রহটির নাম দেন "ভলকান"।

ভলকানের জন্য অনেক অনুসন্ধান চালানো হয়েছে কিন্তু কিছু পর্যবেক্ষণের দাবি ব্যতীত এ ধরনের কোনো গ্রহের অস্তিত্ব পাওয়া যায়নি। বর্তমানে আইনস্টাইনের সাধারণ আপেক্ষিকতা তত্ত্ব দ্বারা বুধ গ্রহের কক্ষপথের এই বিশেষ বৈশিষ্ট্যটিকে ব্যাখ্যা করা হয়। নাসার দুইটি স্টেরিও মহাকাশযানের প্রদত্ত উপাত্ত থেকেও কোনো ভলকানয়েডের অস্তিত্বও পাওয়া যায়নি যাকে দাবিকৃত ভলকানের পর্যবেক্ষণ হিসেবে বিবেচনা করা যায়। এটি সন্দেহপূর্ণ যে ৫.৭ কিলোমিটারের বেশি ব্যাস সম্পন্ন কোনো ভলকানয়েডের অস্তিত্ব রয়েছে। বেশ কিছু বুধ-উত্তর গ্রহাণু রয়েছে কিন্তু তাদের সবাই বুধের চেয়ে বড় অর্ধ-মুখ্য অক্ষ সম্পন্ন।

আরও দেখুন
নবম গ্রহ
২০১২ রহস্য
হাউমেয়া
এরিস

তথ্যসূত্র

আরো পড়ুন 

The subject was also featured on an episode of Arthur C. Clarke's Mysterious World entitled "Strange Skies", originally broadcast on November 18, 1980.

বহিঃসংযোগ 
 Asimov, Isaac (1975). "The Planet that Wasn't", The Magazine of Fantasy and Science Fiction
 Schlyter, Paul (2006).  "Vulcan, the intra-Mercurial planet, 1860-1916, 1971", The Nine8 Planets: A Multimedia Tour of the Solar System (Appendix 7: Hypothetical Planets) converted to HTML by Bill Arnett.

প্রকল্পিত গ্রহ সমূহ
সাধাত্রণ আপেক্ষিকতা
বুধ (গ্রহ)
জ্যোতির্বৈজ্ঞানিক অনুকল্প
সাধারণ আপেক্ষিকতা
বুধ গ্রহ
পদার্থবিজ্ঞানের অপ্রচলিত তত্ত্ব
শের বাহাদুর দেউবা

শের বহাদুর দেউবা ( (জন্ম: ১৫ জুন ১৯৪৬) একজন নেপালি রাজনীতিবিদ এবং দেশেটির বর্তমান প্রধানমন্ত্রী৷ যিনি ১৯৯৫ সাল থেকে ১৯৯৫, ২০০১ থেকে ২০০২,  ২০০৩ সাল থেকে ২০০৫ পর্যন্ত এবং ২০১৭ থেকে ২০১৮ পর্যন্ত নেপালের প্রধানমন্ত্রী হিসাবে দায়িত্ব পালন করেছেন। তিনি বর্তমানে নেপালি কংগ্রেসের সভাপতি এবং ২০১৬ সালে পার্টির ১৩ তম সম্মেলনে ৬০% এর বেশি ভোট নিয়ে এই পদে নির্বাচিত হয়ছেন। তিনি দুবার নেপাল কংগ্রেসের সংসদীয় দলের নেতা নির্বাচিত হয়েছিলেন, এভাবে তিনি দুবার নেপালের প্রধানমন্ত্রী নির্বাচিত হতে সক্ষম হন।

২০০১ সালের জুলাই মাসে গিরিজা প্রসাদ কৈরালা পদত্যাগ করলে তিনি দ্বিতীয়বার প্রধানমন্ত্রী নির্বাচিত হন। নতুন নির্বাচনের জন্য দেউবা ২০০২ সালের মে মাসে প্রতিনিধি পরিষদ ভেঙে দেন, কিন্তু চলমান গৃহযুদ্ধের কারণে তিনি নির্বাচন দিতে পারছিলেন না। এর ফলে নেপালি কংগ্রেস দুইভাগে বিভক্ত হয়ে যায়, যার একভাগ তথা নেপালি কংগ্রেস (গণতান্ত্রিক) দলের নেতৃত্বে ছিলেন দেউবা। সংসদীয় নির্বাচন না দেয়ার জন্য ২০০২ সালের অক্টোবরে রাজা জ্ঞানেন্দ্র দেউবাকে অপসারণ করেন। পরে আবার দুই সরকারের পর, জ্ঞানেন্দ্র ২০০৪ সালে দেউবাকে প্রধানমন্ত্রীর পদে বসান। তবে তিন বছরের জন্য সরকার ভেঙে দিয়ে সরাসরি ক্ষমতা দখল করার কারণে ১ ফেব্রুয়ারি ২০০৫ সালে রাজা জ্ঞানেন্দ্র তাঁকে আবার এই পদ থেকে সরিয়ে দেন।

শের বাহাদুর দেউবা  চারবার নেপালের প্রধানমন্ত্রী হয়েছেন৷ তিনি ডডেলধুরা জেলার নির্বাচন এলাকা নং ১ এবং কঞ্চনপুর জেলার নির্বাচন এলাকা নং ৪-এর প্রতিনিধি হয়ে গণপরিষদে প্রতিনিধিত্ব করেন।
তিনি মাওবাদী সমস্যা সমাধানের জন্য গঠিত একটি উচ্চ-স্তরের কমিটির চেয়ারম্যান ছিলেন। গণতান্ত্রিক ছাত্র আন্দোলন থেকে রাজনীতিতে জড়িয়ে পড়া দেউবা নেপালি ইউনিয়নের প্রথম সভাপতি ছিলেন এবং তিনি পশ্চিমে নেপালি কংগ্রেসের সবচেয়ে প্রভাবশালী ব্যক্তিত্ব হিসাবে বিবেচিত হন। রাজনৈতিক লড়াইয়ের সময় তিনি নয় বছর কারাগারে কাটিয়েছেন।

পারিবারিক ইতিহাস

শের বাহাদুর দেউবার পরিবার দাদেলধুরা জেলার পশ্য গড়খা এলাকার একটি সমৃদ্ধ পরিবার হিসেবে দাদেলধুরা এলাকায় ঠাকুরী দেউবা পরিবার নামে পরিচিত। দোটি পাচানালি, লুলানি মল, দোটি বগতানি বাম এবং বগতি রাজওয়ারের সাথে শুধুমাত্র বৈবাহিক সম্পর্ক রয়েছে এমন এই পরিবারটি একটি ধনী এবং চাকুরীজীবী পরিবার হিসাবে ঐতিহাসিক কাল থেকে পরিচিত।দোটি রাজ্যের সময় দাদেলধুরার "পশ্যগড়খা এলাকা" তার নিয়ন্ত্রণে ছিল। চন্দ্রবংশী, কশ্যপ গোত্রীয় দেউবার এই বংশের দেবতা হলেন বাদল ও অশিগ্রাম কেদারের গণ্যপ লাটো (গণেশ)।

তথ্যসূত্র 

১৯৪৬-এ জন্ম
প্রতিনিধি সভার (নেপাল) সদস্য
নেপালি কংগ্রেসের রাজনীতিবিদ
নেপালের প্রধানমন্ত্রী
লন্ডন স্কুল অব ইকোনমিক্সের প্রাক্তন শিক্ষার্থী
জীবিত ব্যক্তি
নেপালি হিন্দু
নেপালি রাজনৈতিক দলের প্রতিষ্ঠাতা
প্রতিনিধি সভার (নেপাল) সদস্য ২০২২–২০২৭
নেপালের ১ম সংবিধান সভার সদস্য
নেপালের ২য় সংবিধান সভার সদস্য
প্রতিনিধি সভার (নেপাল) সদস্য ২০১৭–২০২২
২১শ শতাব্দীর নেপালের প্রধানমন্ত্রী
খালেদ আল জারাহ আল সাবাহ

খালেদ আল জারাহ আল সাবাহ হলেন একজন কুয়েতের লেফটেন্যান্ট জেনারেল, যিনি প্রতিরক্ষা মন্ত্রীর পদে নিযুক্ত হওয়ার পরে সামরিক চাকরি থেকে অবসর নিয়েছিলেন। লেফটেন্যান্ট জেনারেল (অব। )  শেখ আহমেদ আল-খালেদ আল-হামাদ আল-সাবাহ। তিনি ৪ আগস্ট ২০১৩ থেকে ১১ ডিসেম্বর ২০১৭  পর্যন্ত উপ-প্রধানমন্ত্রী এবং প্রতিরক্ষা মন্ত্রীর দায়িত্ব পালন করেছেন। তিনি কুয়েতের ক্ষমতাসীন পরিবারের সদস্য, আল সাবাহ ।

পেশা 
সাবাহ ৪ মার্চ ২০১২-তে কুয়েতী সশস্ত্র বাহিনীর চিফ অব জেনারেল স্টাফ হিসাবে নিযুক্ত হন।  তিনি লেফটেন্যান্ট জেনারেল পদে অধিষ্ঠিত ছিলেন এবং কুয়েতী সশস্ত্র বাহিনী থেকে অবসর গ্রহণ করেছিলেন। তিনি ৪ আগস্ট ২০১৩-তে উপ -প্রধানমন্ত্রী এবং প্রতিরক্ষা মন্ত্রীর পদে নিযুক্ত হয়েছিলেন।  তিনি উভয় পদেই আহমদ আল খালিদ আল সাবাহের স্থলাভিষিক্ত হন।  ২০১৭ সালে তিনি স্বরাষ্ট্র মন্ত্রণালয়ে স্থানান্তরিত হন। ২০১৯ সালে তিনি সংসদীয় অবিশ্বাসের কারণে এবং আমিরের পুত্র, নতুন প্রতিরক্ষামন্ত্রী (যাকেও বরখাস্ত করা হয়েছিল) প্রকাশ্যে খালেদের মেয়াদে প্রতিরক্ষা মন্ত্রক যে তহবিল পরিচালিত করেছিল সে সম্পর্কে প্রকাশ্যে ঝগড়া করেন। পরে তাকে এ কারণে বরখাস্ত করা হয়েছিল।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
আল সাবাহ
১৯৫৩-এ জন্ম
কুয়েতের মন্ত্রী
লেফট্যানেন্ট জেনারেল
সরদার মোহাম্মদ জাহাঙ্গীর

সরদার মোহাম্মদ জাহাঙ্গীর বাংলাদেশের রাজশাহী জেলার রাজনীতিবিদ, মুক্তিযোদ্ধা ও রাজশাহী-৫ আসনের সাবেক সংসদ সদস্য।

প্রাথমিক জীবন 
সরদার মোহাম্মদ জাহাঙ্গীর রাজশাহীতে জন্মগ্রহণ করেন।

রাজনৈতিক জীবন 
জাহাঙ্গীর একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজশাহী-৫ আসন থেকে সংসদ সদস্য নির্বাচিত হন।

তথ্যসূত্র 

জন্মের বছর অনুপস্থিত (জীবিত ব্যক্তি)
সম্ভাব্য জীবিত ব্যক্তি
রাজশাহী জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
মোখলেছুর রহমান চৌধুরী

মোখলেছুর রহমান চৌধুরী বাংলাদেশের রাজশাহী জেলার রাজনীতিবিদ ও রাজশাহী-৫ আসনের সাবেক সংসদ সদস্য।

প্রাথমিক জীবন 
মোখলেছুর রহমান চৌধুরী রাজশাহীতে জন্মগ্রহণ করেন।

রাজনৈতিক জীবন 
চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজশাহী-৫ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
সম্ভাব্য জীবিত ব্যক্তি
রাজশাহী জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
সেন্ট বেনেডিক্ট বোর্ডিং

সেইন্ট বেনেডিক্ট বোর্ডিং বাংলাদেশের রংপুর বিভাগের দিনাজপুর জেলার বিরামপুর উপজেলার অন্তর্গত ধানজুড়ি গ্রামে খ্রিষ্টান মিশনারী পরিচালিত স্কুল। পবিত্র ক্রুশ সন্ন্যাস সংঘ এই প্রতিষ্ঠানটি পরিচালনা করে।
গ্রামের ও প্রত্যন্ত অঞ্চলের দরিদ্র ও উপজাতি শিশুদের শিক্ষার নির্মিত্তে এই প্রতিষ্ঠানটি গড়ে তোলা হয়।
২০১৯ সালের তথ্য অনুযায়ী এই প্রতিষ্ঠানে ১০১জন শিক্ষার্থী পড়াশোনা করছে।

ইতিহাস 
পবিত্র ক্রুশ সন্ন্যাস সংঘ পাকিস্তান আমলে পূর্ব পাকিস্তানে শিক্ষা প্রতিষ্ঠান নির্মাণ করার জন্য সরকার দ্বারা আমন্ত্রিত হয়। এ সময় নটর ডেম কলেজ, ঢাকা, হলি ক্রস কলেজসহ বিভিন্ন শিক্ষা প্রতিষ্ঠান প্রতিষ্ঠার পাশাপাশি দেশের বিভিন্ন প্রান্তে মিশন স্থাপন করা হয়। তেমনই একটি মিশন দিনাজপুর জেলার বিরামপুর উপজেলায়ও স্থাপন করা হয়। এ মিশনের অংশ হিসাবে একটি চার্চ, হাসপাতাল ও এই অলাভজনক শিক্ষা প্রতিষ্ঠান স্থাপন করা হয়।

নামকরণ 
ধর্মযাজক সেন্ট বেনেডিক্টের নামে এই প্রতিষ্ঠানের নামকরণ করা হয়।

তথ্যসূত্র

বহিঃসংযোগ 

বিরামপুর উপজেলা
নৈশ বিদ্যালয়

নৈশ বিদ্যালয় বা নাইট স্কুল হল এমন ধরনের বিদ্যালয় যেখানে সন্ধ্যায় বা রাতে ক্লাস করানো হয়। যারা দিনের বেলা কাজ করে তাদের জন্য বা প্রাপ্তবয়স্কদের জন্য এই স্কুল পরিচালনা করা হয়। এটি এক ধরনের কমিউনিটি স্কুল বা কলেজ বা বিশ্ববিদ্যালয়। যারা নৈশ বিদ্যালয় থেকে পাশ করেন তারা স্নাতক এর জন্য ভর্তি হতে পারেন।

তথ্যসূত্র

বহিঃসংযোগ 

বিদ্যালয়ের ধরন
বিদ্যালয়
রাত
দ্য জার্নালিস্ট (ভুটান)

দ্য জার্নালিস্ট হলো ভুটানের থিম্ফু থেকে প্রকাশিত একটি ইংরেজি ভাষার সাপ্তাহিক পত্রিকা। এটি ২০০৯ সালের ডিসেম্বরে চালু হয়েছিল। দ্য জার্নালিস্ট হলো ভুটানের ষষ্ঠ বেসরকারী সংবাদপত্র।

বহিঃসংযোগ 

 দ্য জার্নালিস্ট পত্রিকার ফেসবুক পাতা

তথ্যসূত্র 

ভুটানের সংবাদপত্র
এশিয়ার ইংরেজি ভাষার সংবাদপত্র
২০০৯-এ ভুটানে প্রতিষ্ঠিত
মারলন ভনহাট

ডাডলি মারলন ভনহাট (; জন্ম: ৩১ মার্চ, ১৯৬৫) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে মুরস স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন মারলন ভনহাট।

খেলোয়াড়ী জীবন 
উদ্বোধনী ব্যাটসম্যান ছিলেন মারলন ভনহাট। ১৯৮৩-৮৪ মৌসুম থেকে ১৯৮৮-৮৯ মৌসুম পর্যন্ত মারলন ভনহাটের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন মারলন ভনহাট। ৩ ফেব্রুয়ারি, ১৯৮৫ তারিখে পার্থে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।

১৯৮৪ সালে ইংল্যান্ডে চমৎকার ক্রীড়াশৈলী প্রদর্শন শেষে উজ্জ্বীবিত শ্রীলঙ্কা দলের সদস্যরূপে ১৯৮৪-৮৫ মৌসুমে ১৯ বছর বয়সে একদিনের দলের অস্ট্রেলিয়ার বিপক্ষে প্রথম খেলেন। তবে, এর পরপরই তার খেলার সুযোগ স্তিমিত হয়ে আসে। ১৯৮৬ সালের পর খেলা থেকে বিরত থাকেন। তবে, ১৯৮৮-৮৯ মৌসুমে মুরস স্পোর্টস ক্লাবের পক্ষে তিনটি খেলায় অংশ নিয়ে কিছুটা সফলতার স্বাক্ষর রেখেছিলেন।

অবসর 
ফেব্রুয়ারি, ২০২০ সালে দক্ষিণ আফ্রিকায় অনুষ্ঠিত পঞ্চাশোর্ধ্ব ক্রিকেট বিশ্বকাপে শ্রীলঙ্কা দলের সদস্যরূপে মনোনীত হন। তবে, প্রতিযোগিতার তৃতীয় রাউন্ডের খেলা চলাকালে করোনভাইরাসের বৈশ্বিক মহামারি আকারে ছড়িয়ে পড়ায় পরিত্যক্ত ঘোষিত হয়।

বর্তমানে তিনি অস্ট্রেলিয়ার ভিক্টোরিয়া এলাকায় বসবাস করছেন।

তথ্যসূত্র

আরও দেখুন 
 ডেভিড হেইন
 ইউভাইস কারনাইন
 প্রথম-শ্রেণীর ক্রিকেট দলসমূহের বর্তমান তালিকা
 শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৬৫-এ জন্ম
জীবিত ব্যক্তি
অস্ট্রেলিয়ায় শ্রীলঙ্কান অভিবাসী
মুরস স্পোর্টস ক্লাবের ক্রিকেটার
শ্রীলঙ্কান ক্রিকেটার
শ্রীলঙ্কার একদিনের আন্তর্জাতিক ক্রিকেটার
জিন ইগেলস

জিন ইগেলস (জন্ম ইউজেনিয়া ইগলস; ২৬ জুন ১৮৯০ - ৩ অক্টোবর ১৯২৯) ছিলেন একজন মার্কিন মঞ্চ ও চলচ্চিত্র অভিনেত্রী। ইগেলস ব্রডওয়ে মঞ্চে ও সবাক চলচ্চিত্রের উত্থানকালে এই মাধ্যমে কাজের জন্য পরিচিতি অর্জন করেন। তিনি ১৯২৯ সালে মাত্র ৩৯ বছর বয়সে আকস্মিকভাবে মৃত্যুবরণ করেন এবং সেই বছরে তার অভিনীত দ্য লেটার চলচ্চিত্রে অভিনয়ের জন্য মরণোত্তর শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এটিই অভিনয় শাখায় কোন অভিনেতা বা অভিনেত্রীর জন্য প্রথম মরণোত্তর অস্কারের মনোনয়ন।

প্রারম্ভিক জীবন
ইউজেনিয়া ইগলসের জন্মতারিখ নিয়ে একাধিক উৎসে বিভ্রান্তি দেখা যায়, তন্মধ্যে রয়েছে ১৮৮৮, ১৮৯০ (দাপ্তরিক জীবনীতে উল্লেখিত বছর), ১৮৯১, ১৮৯২, ১৮৯৩ (মৃত্যু সনদ), বা ১৮৯৪। তার পিতা এডওয়ার্ড জার্মান ও ফরাসি হ্যুগোনট বংশোদ্ভূত এবং মাতা জুলিয়া ইগলস (বিবাহপূর্ব সুলিভান) আইরিশ বংশোদ্ভূত। জিন তার পিতামাতার ছয় সন্তানের মধ্যে দ্বিতীয়। জিন পরবর্তী কালে তার নামের শেষাংশের বানান পরিবর্তন করে "ইগেলস" রাখেন। তিনি দাবী করেন তার পিতা একজন স্পেনীয় স্থপতি ছিলেন এবং তিনি বস্টনে জন্মগ্রহণ করেছিলেন। কিন্তু প্রকৃতপক্ষে তিনি মিজুরির কানসাস সিটিতে জন্মগ্রহণ করেন এবং তার পিতা একজন ছুতার ছিলেন।

ইগেলস সেন্ট জোসেফ্‌স ক্যাথলিক স্কুলে এবং মরিস পাবলিক স্কুলে পড়াশোনা করেন। তিনি একটি বিভাগীয় বিপণিতে হিসাবরক্ষক পদে কাজ পাওয়ার পর বিদ্যালয়ে পড়াশোনা ত্যাগ করেন।

কর্মজীবন
তিনি ১৯২৭ সালে মেট্রো-গোল্ডউইন-মেয়ারের ম্যান, ওম্যান অ্যান্ড সিন চলচ্চিত্রের জন গিলবার্টের বিপরীতে অভিনয় করেন। ১৯২৮ সালে উইসকনসিনের মিলওয়াউকিতে একটি মঞ্চনাটকে অভিনয় করতে না পারলে তাকে অ্যাক্টরস ইকুইটি ১৮ মাস মঞ্চে অভিনয় থেকে নিষিদ্ধ করে। তবে তিনি চলচ্চিত্রে অভিনয় চালিয়ে যান এবং প্যারামাউন্ট পিকচার্সের দুটি সবাক চলচ্চিত্রে কাজ করেন। সেই দুটি চলচ্চিত্র হল দ্য লেটার ও জেলাসি, দুটি চলচ্চিত্রই ১৯২৯ সালে মুক্তি পায়। দ্য লেটার চলচ্চিত্রে অভিনয়ের জন্য তিনি মরণোত্তর শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এটিই অভিনয় শাখায় কোন অভিনেতা বা অভিনেত্রীর জন্য প্রথম মরণোত্তর অস্কারের মনোনয়ন।

তথ্যসূত্র

বহিঃসংযোগ

 
 
 
 জীবনী সম্পর্কিত ওয়েবসাইট

১৮৯০-এ জন্ম
১৯২৯-এ মৃত্যু
২০শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
মার্কিন চলচ্চিত্র অভিনেত্রী
মার্কিন নির্বাক চলচ্চিত্র অভিনেত্রী
মার্কিন মঞ্চ অভিনেত্রী
আইরিশ বংশোদ্ভূত অভিনেত্রী
জার্মান বংশোদ্ভূত অভিনেত্রী
নস্কা

নস্কা হল একটি  নদী যা টিযূমেন, রাশিয়ায় অবস্থিত।  এটি  বরভায়ার উপর দিয়ে প্রবাহিত এবং ইর্তিশ নদীর একটি শাখা। এটি  লম্বা এবং এর  নিকাশী বেসিন রয়েছে।

তথ্যসূত্র 

উইকিউপাত্তে স্থানাঙ্ক আছে
Rivers of Tyumen Oblas
Tributaries of the Irtysh
শিবজটা (ফুল)

Acalypha hispida, বা শিবজটা বা শেনীল উদ্ভিদ একটি ফুল গুল্ম যা Euphorbiaceae পরিবারের আওতাধীন, Acalypha বংশের শাখা এবং Acalypha মহাজাতির অংশ। অ্যাকালিফা হিস্পিডিয়া ইউফোর্বিয়াসি পরিবারের চতুর্থ বৃহত্তম সদস্য। এই ফুল হাওয়াই এবং ওশেনিয়ার স্থানীয় উদ্ভিদের মধ্যে পড়ে।

নাম 
এই উদ্ভিদ তার আসপ নাম ছাড়াও ফিলিপাইন মেডুসা, লাল গরম বিড়ালের লেজ এবং শিয়ালের লেজ হিসাবে পরিচিত হয়। ইংরেজি ভাষায়। মালয় ভাষায় pokok ekor Kucing, পর্তুগিজ ভাষায় Rabo de Gato, ভিয়েতনামী ভাষায় tai tượng đuôi Chon , মালয়ালম ভাষায় poochavaal এবং বাংলায় শিবজটা বা শিবঝুল বলা হয়। আকালিফা হিস্পিডা ঘরের উদ্ভিদ হিসাবে আকর্ষণীয় এবং উজ্জ্বল রঙিন, পশম ফুলের কারণে চাষ হয়। 
লাতিনের নির্দিষ্ট এপিথ হিপিডাটির অর্থ "ঝলকানো", লম্বা ফুলগুলি উল্লেখ করে যা ব্রাশগুলির সাথে অস্পষ্টভাবে মিলে যায়।

উৎপত্তি 
উদ্ভিদটির উদ্ভব মূলত গ্রীষ্মমণ্ডলীয় এশিয়ায় বিশেষত মালেশিয়া এবং পাপুয়াশিয়া থেকে হয়েছিল। তবে এই ফুলটি মার্কিন যুক্তরাষ্ট্র, মেক্সিকো এবং বেলিজ সহ উত্তর আমেরিকার একাধিক দেশে প্রাকৃতিকভাবে জন্মায়। চাষাবাদে এটি বিস্তৃত জনপ্রিয়তা লাভ করেছে কারণ এটি গৃহের সৌন্দর্য বৃদ্ধি করে এবং রয়েল হর্টিকালচারাল সোসাইটির গার্ডেন মেরিটের পুরস্কার অর্জন করেছে।

চিত্রশালা

তথ্যসূত্র

বহিঃসংযোগ 

 অ্যাকালিফা হিপিডা বার্ম। চ।  মেডিসিনাল প্ল্যান্টের চিত্রগুলির ডেটাবেস (চীনা মেডিসিনের স্কুল, হংকং ব্যাপটিস্ট বিশ্ববিদ্যালয়)   

প্রশান্ত মহাসাগরের উদ্ভিদ
নিউ গিনির উদ্ভিদ
পাপুয়া নিউ গিনির উদ্ভিদ
ইন্দোনেশিয়ার উদ্ভিদ
উদ্যান উদ্ভিদ
আবু তালহা

আবু তালহা (জন্ম: ৩০ অক্টোবর ১৯৩৯) বাংলাদেশের নাটোর জেলার রাজনীতিবিদ ও নাটোর-১ আসনের সাবেক সংসদ সদস্য।

প্রাথমিক জীবন 
আবু তালহা ৩০ অক্টোবর ১৯৩৯ সালে নাটোর জেলার বাগাতিপাড়া উপজেলায় জন্মগ্রহণ করেন।

রাজনৈতিক জীবন 
আবু তালহা জাতীয় পার্টির কেন্দ্রীয় কমিটির সাবেক ভাইস চেয়ারম্যান। তিনি ২০০৮ সালের নবম জাতীয় সংসদ নির্বাচনে জাতীয় পার্টির প্রার্থী হিসেবে নাটোর-১ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম ও ২০১৮ সালের একাদশ জাতীয় সংসদ নির্বাচনে তিনি জাতীয় পার্টির প্রার্থী হিসেবে একই আসন থেকে পরাজিত হয়েছিলেন।

তথ্যসূত্র 

জীবিত ব্যক্তি
১৯৩৯-এ জন্ম
নাটোর জেলার রাজনীতিবিদ
জাতীয় পার্টির রাজনীতিবিদ
নবম জাতীয় সংসদ সদস্য
নওশের আলী সরকার

নওশের আলী সরকার বাদশা (২ জানুয়ারী ১৯৪৯–৮ এপ্রিল ২০১৫) বাংলাদেশের নাটোর জেলার রাজনীতিবিদ, মুক্তিযোদ্ধা ও নাটোর-১ আসনের সাবেক সংসদ সদস্য।

প্রাথমিক জীবন 
নওশের আলী সরকার ২ জানুয়ারী ১৯৪৯ সালে নাটোর জেলার বাগাতিপাড়া উপজেলার চিথলিয়ায় জন্মগ্রহণ করেন। তার পিতার মৃত নবাব আলী। বিবাহিত জীবনে তার ১ ছেলে ও চার মেয়ে।

রাজনৈতিক জীবন 
সরকার ১৯৭১ সালে মুক্তিযুদ্ধে সক্রিয় অংশগ্রহণ করেন। ১৯৭২ সাল থেকে ১৯৮৬ সাল পর্যন্ত পাঁকা ইউনিয়নের চেয়ারম্যান ছিলেন। ২০০৯ সাল থেকে ২০১৪ সাল পর্যন্ত তিনি বাগাতিপাড়া উপজেলার চেয়ারম্যান নির্বাচিত হন। ১৯৮৮ সালের চতুর্থ জাতীয় সংসদ নির্বাচনে নাটোর-১ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদেন। ১৯৯৬ সালে বাংলাদেশ জাতীয়তাবাদী দলে যোগ দিয়ে নাটোর জেলা বিএনপির সহসভাপতি নির্বাচিত হন।

মৃত্যু 
নওশের আলী সরকার ৮ এপ্রিল ২০১৫ সালে নাটোর জেলার বাগাতিপাড়া উপজেলার চিথলিয়ার নিজ বাড়িতে মৃত্যুবরণ করেন।

তথ্যসূত্র 

১৯৪৯-এ জন্ম
২০১৫-এ মৃত্যু
নাটোর জেলার রাজনীতিবিদ
চতুর্থ জাতীয় সংসদ সদস্য
জাতীয় পার্টির সাবেক রাজনীতিবিদ
বাংলাদেশ জাতীয়তাবাদী দলের রাজনীতিবিদ
জাতীয় পার্টির রাজনীতিবিদ
মুহাম্মদ খান শেরানি

মাওলানা মুহাম্মদ খান শেরানি(     ) একজন পাকিস্তানি রাজনীতিবিদ যিনি ১৯৮৮ থেকে মে ২০১৮ এর মধ্যে পাকিস্তানের জাতীয় পরিষদের সদস্য ছিলেন।

রাজনৈতিক জীবন 

মুহাম্মাদ খান শেরানি পাকিস্তানের রাজনীতিতে দীর্ঘ সময় ধরে সক্রিয় ভূমিকা পালন করেছেন। তিনি খতমে নবুয়ত আন্দোলনে জড়িত ছিলেন এবং জুলফিকার আলী ভুট্টোর শাসনামলে আহমদিয়াদের বিরুদ্ধে আন্দোলনে অংশ নেন। পরবর্তী সময়ে সামরিক শাসক জিয়াউল হকের শাসনামলে তাকে কারাবরণ করতে হয়।

তিনি ঝোব জেলার সাবেক জেলা নাজিম হিসেবেও দায়িত্ব পালন করেছেন।

১৯৮৮ সালের সাধারণ নির্বাচনে তিনি জমিয়তে উলামায়ে ইসলাম (এফ)-এর প্রার্থী হিসেবে জাতীয় পরিষদের সদস্য নির্বাচিত হন। তিনি NA-200 (ঝোব) আসন থেকে ১৩,৩০৭ ভোট পেয়ে নির্বাচিত হন এবং জমিয়তে উলামায়ে ইসলাম (ডি)-এর প্রার্থী মৌলভী আল্লাহ দাদকে পরাজিত করেন।

পরবর্তী বছরগুলোতে তিনি ১৯৯০, ১৯৯৭, ২০০২ এবং ২০১৩ সালের সাধারণ নির্বাচনে পুনরায় জাতীয় পরিষদ সদস্য নির্বাচিত হন। ২০০৮ সালের নির্বাচনে তিনি মুত্তাহিদা মজলিসে আমল (এমএমএ)-এর প্রার্থী হিসেবে প্রতিদ্বন্দ্বিতা করেন, তবে স্বতন্ত্র প্রার্থী মাওলানা আসমাতুল্লাহর কাছে পরাজিত হন।

২০১০ সালে, তাকে ইসলামী মতাদর্শ কাউন্সিল-এর চেয়ারম্যান হিসেবে নিয়োগ দেওয়া হয় এবং তিনি ফেডারেল মন্ত্রীর মর্যাদা পান।

তিনি পাকিস্তানের সিনেট সদস্য হিসেবেও দায়িত্ব পালন করেছেন এবং ধর্মবিষয়ক ফেডারেল মন্ত্রী হিসেবেও কাজ করেছেন।

ইমরান খানের পিটিআই-এর সঙ্গে জোট 
  
২০২২ সালের ১৩ জুন, মুহাম্মাদ খান শেরানি পাকিস্তানের সাবেক প্রধানমন্ত্রী ও পাকিস্তান তেহরিক-ই-ইনসাফ (পিটিআই)-এর নেতা ইমরান খান-এর সঙ্গে সাক্ষাৎ করেন এবং তার দলের সঙ্গে রাজনৈতিক জোটের ঘোষণা দেন।

এরপর, শেরানি টুইটারে লিখেন যে তিনি ফজলুর রহমান-কে প্রশ্ন করেছিলেন, তার কাছে কি কোনো প্রমাণ আছে যে ইমরান খান ইহুদি ও ভারতীয় গোয়েন্দা সংস্থার এজেন্ট? জবাবে ফজল বলেন, "এটি শুধুমাত্র একটি রাজনৈতিক বক্তব্য।"

প্রারম্ভিক জীবন ও শিক্ষা 
মুহাম্মাদ খান শেরানি ১৯৪৮ অথবা ১৯৫১ সালে পশতুন জনগোষ্ঠীর শেরানি গোত্রের একটি পরিবারে জন্মগ্রহণ করেন ঝোব, বেলুচিস্তান-এ।

তাঁর বাবা মালিক মাসুম খান ছিলেন গোত্রের অন্যতম সরদার এবং একই সঙ্গে স্থানীয় জামে মসজিদের খতিব ছিলেন। পিতার ইচ্ছার প্রতি শ্রদ্ধা রেখে শেরানি প্রাথমিক শিক্ষা সম্পন্ন করার পর ইসলামি শিক্ষার জন্য বিভিন্ন মাদ্রাসায় অধ্যয়ন করেন। তিনি মাদ্রাসা মত্তা আল উলুম, মাওলানা আবদুর রহীমের মাদ্রাসা, লাক্কি মারওয়াতের দারুল উলুম, মালিক মহাবতের মাদ্রাসা ওয়াকিয়া নার, বান্নুর সিরাজ উল উলুম এবং কাসিম উল উলুম মাদ্রাসায় ধর্মীয় জ্ঞান অর্জন করেন।

১৯৬১ সালে তিনি একটি গোত্রীয় দ্বন্দ্বের সঙ্গে জড়িয়ে পড়েন।

তাঁর রাজনৈতিক ও ধর্মীয় দৃষ্টিভঙ্গি গঠনে মুফতি মাহমুদ এবং মাওলানা আবদুল্লাহ দরখাস্তি গুরুত্বপূর্ণ ভূমিকা রাখেন।

তথ্যসূত্র 

জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ১৯৯৭-১৯৯৯
পাকিস্তান জাতীয় পরিষদ সদস্য ১৯৯০-১৯৯৩
পাকিস্তান জাতীয় পরিষদ সদস্য ১৯৮৮-১৯৯০
পাকিস্তান জাতীয় পরিষদ সদস্য ২০০২-২০০৭
পাকিস্তান জাতীয় পরিষদ সদস্য ২০১৩-২০১৮
পশতু ব্যক্তি
জীবিত ব্যক্তি
দেওবন্দি ব্যক্তি
জমিয়ত উলামায়ে ইসলামের (ফ) রাজনীতিবিদ
১৯৩৮-এ জন্ম